Hedda Østberg Amundsen

Hedda Østberg Amundsen (født 18. september 1998) er en norsk langrennsløper fra Asker, som representerer Asker Skiklubb. Hennes tvillingbror Harald Østberg Amundsen er også aktiv langrennsløper.

Amundsen tok tre NM-medaljer i klassen K 19/20 år under Junior-NM på ski 2018. Først en bronse på sprinten i Holmenkollen, deretter to sølvmedaljer i Steinkjer, 15 km klassisk og 5 km fri teknikk.

Under U23-VM 2020 i Oberwiesenthal gikk hun på det norske laget som tok gull i blandet stafett. Håvard Moseby, Marte Mæhlum Johansen og Harald Østberg Amundsen var de øvrige på det norske laget.

Eksterne lenker 
 
 

Norske langrennsløpere
Norske tvillinger
U23-verdensmestere i langrenn
Personer fra Asker kommune